Amrullah Saleh

Amrullah Saleh () oli Talibanin joukoille vuonna 2021 luhistuneen Afganistanin presidentti Ashraf Ghani hallinnon varapresidentti, sekä aikaisempi sisäministeri ja tiedustelupalvelun johtaja. Poliitikkona hänet tunnettiin esimerkiksi Talibanin kanssa solmittavan rauhan vastustajana. Ghanin paettua maasta hän julistautui myös virkaatekeväksi presidentiksi tukeutuen Ahmad Masudin johtamiin Talibanin vastaisiin asejoukkoihin Pandžširin alueella.
Elämäkerta.
Varhainen elämä.
Amrullah Saleh syntyi 1970-luvulla Afganistanin Pandžširin maakunnassa. Etniseltä taustaltaan hän on tadžikki. Hänen varhaisesta elämästään tiedetään suhteellisen vähän. Hän jäi ilmeisesti nuorena orvoksi ja eli myöhemmin köyhissä oloissa. Neuvostoliitto oli hyökännyt Afganistaniin vuonna 1979 muutama vuosi Salehin syntymän jälkeen. Nuorena hän liittyi Neuvostoliittoa vastaan taistelleihin Ahmad Šah Masudin johtamiin "mudžahid"-joukkoihin. Ahmad Šah Masudista tuli sodan aikana hyvin tunnetuksi ja vaikka hänen alaisensa joukot olivat teoriassa Ismail Khanin johtaman Afganistanin Islamilaisen Yhdistyksen ("Džamat-e Islami-je Afghanistan" tai "JDA") alalisia, käytännössä ne olivat itsenäisiä. Salehista tuli joukkojen yhtyeshenkilö ulkovaltioiden tiedustelupalvelun kanssa.
Poliittinen ura.
Yhdysvallat hyökkäsi Afganistaniin kukistaen maassa tuolloin vallassa olleen Taliban-hallinnon. Uudeksi presidentiksi tullut Hamid Karzai teki Salehista maan tiedustelupalvelun johtajan. Ura tiedustelupalvelun johtajana päättyi kuitenkin riitaan presidentin kanssa vuonna 2010. Kabulissa oli osana rauhanneuvotteluja koottu kokoon džerga, jota vastaan tehtiin isku. Presidentti ei Salehin mukaan uskonut häntä hänen kertoessaan iskun taustalla olleen Taliban, ja pyysi siksi itse eroa.
Salehista alkoi tulla hyvin tunnettu nimi Afganistanin politiikassa eronsa jälkeen. Hänellä oli kannatusta etenkin maan tadžikkivähemmistön keskuudessa. Hän muodosti myös oman poliittisen liikkeensä, jonka yksi ydinasioista oli Talibanin kanssa tehdyn rauhan vastustaminen, jos sopimuksella ei "saavutettaisi oikeutta". Hän oli selvinnyt myös useista häntä vastaan tehdyistä murhayrityksistä. Vuonna 2018 tuolloinen presidentti Ashraf Ghani teki Salehista sisäministerinsä vuonna 2018. Saleh erosi yllättävästi tehtävästään vuonna 2019 asettuen sen sijaan Ghanin rinnalle varapresidenttiehdokkaana Afganistanin presidentinvaaleihin.
Varapresidenttinä ja Talibanin voitto.
Alhaisen äänestysinnoisuksen ja turvallisuusuhkien varjostamat vaalit järjestettiin syyskuussa 2019. Vaalit voittunut Ghani vannoi virkavalansa maaliskuussa 2020.
Vuoden 2021 puolella Taliban alkoi vallata laajoja alueita Afganistanissa edeten hyvin nopeasti. Elokuussa 2021 hallinnon käsissä oli enää pääkaupunki Kabul. Presidentti Ghanin uutisoitiin paenneen Afganistanista samalla, kun hallitus romahti ja Talibanin taistelijat valtasivat sen. 17. elokuuta Saleh julistautui virkaatekeväksi presidentiksi ja vannoi jatkavansa vastarintaa Talibania vastaan. Kabulin kukistumisen jälkeen hän ilmaantui Pandžširin alueelle muodostaen liitoon Ahmad Masudin, kuuluisamman Ahmad Šah Masudin pojan kanssa. Masud johtaa paikallisia asejoukkoja Pandžširissa. Talibanin edettyä Pandžširin laaksoon 6. syyskuuta 2021 Amrullah Salehin uutisoitiin kuitenkin paenneen Tadžikistaniin.